CELEX: 32013R0042
Language: hr
Date: 2013-01-17 00:00:00
Title: Provedbena uredba Komisije (EU) br. 42/2013 od 17. siječnja 2013. o izmjeni Uredbe (EZ) br. 1510/96 o razvrstavanju određene robe u kombiniranu nomenklaturu

02/Sv. 022
            
            
               HR
            
            
               Službeni list Europske unije
            
            
               319
            
         32013R0042
   
               L 018/3
            
            
               SLUŽBENI LIST EUROPSKE UNIJE
            
            
               17.01.2013.
            
         
      PROVEDBENA UREDBA KOMISIJE (EU) br. 42/2013
   od 17. siječnja 2013.
   o izmjeni Uredbe (EZ) br. 1510/96 o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene Kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe navedene u Prilogu ovoj Uredbi.
            
         
               (2)
            
            
               U skladu s Uredbom Komisije (EZ) br. 1510/96 od 26. srpnja 1996. o razvrstavanju određene robe u kombiniranu nomenklaturu (2) plastične kuglice s plastičnim vrhom koji se okreće, a koje sadrže žvakaću gumu, razvrstane su što se tiče plastičnog vrha u oznaku KN 9503 90 32, a što se tiče žvakaće gume u oznaku KN 1704 10 99. Zbog uvođenja napomene 4. uz poglavlje 95. Kombinirane nomenklature s učinkom od 1. siječnja 2007. navedene bi predmete trebalo razvrstati zajedno u oznaku KN 9503 00 95 kao kombinacije s bitnom značajkom igračke.
            
         
               (3)
            
            
               Uredbu (EEZ) br. 1510/96 treba stoga na odgovarajući način izmijeniti.
            
         
               (4)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Tablica iz Priloga Uredbi (EZ) br. 1510/96 zamjenjuje se tekstom iz Priloga ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. siječnja 2013.
      
         
            Za Komisiju, u ime Predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
   
      (2)  SL L 189, 30.7.1996., str. 89.
   
   PRILOG
   
               Naziv robe
            
            
               Razvrstavanje
               (oznaka KN)
            
            
               Obrazloženje
            
         
               (1)
            
            
               (2)
            
            
               (3)
            
         
               Plastična kuglica u dva dijela koja se sastoji od:
               
                           —
                        
                        
                           plastičnog vrh koji se okreće, promjera 2,5 cm,
                        
                     
                           —
                        
                        
                           žvakaće gume u obliku loptice prevučene šećerom s masenim udjelom saharoze 69,5 % (uključujući invertni šećer izražen kao saharoza).
                        
                     
            
               9503 00 95
            
            
               Proizvod se razvrstava u skladu s Općim pravilima 1., 5.b i 6. za tumačenje Kombinirane nomenklature, napomenom 4. uz poglavlje 95. i tekstom oznaka KN 9503 00 i 9503 00 95.
               Vrh koji se okreće i žvakaća guma ne mogu se smatrati „robom pripremljenom u pakiranja za pojedinačnu prodaju” u skladu s Općim pravilom 3.b jer nisu sastavljeni kako bi zadovoljili određenu potrebu ili izvršavali određenu radnju. Oni nisu ni u kakvoj vezi jedno s drugim niti namijenjeni tome da ih se rabi zajedno ili povezane (žvakaća guma je namijenjena potrošnji, a vrh koji se okreće igri).
               Vrh koji se okreće predmet je iz tarifnog broja 9503 u kombinaciji sa žvakaćom gumom iz tarifnog broja 1704, a kombinacija ima bitnu značajku igračke (vidjeti također Napomene s objašnjenjem KN uz napomenu 4. uz poglavlje 95.).
               Plastična kapsula je ambalaža vrste koja se obično rabi za pakiranje takve robe pa bi se stoga trebala razvrstati u istu oznaku kao i roba.
               Stoga se razvrstava kao ostale plastične igračke s oznakom KN 9503 00 95.